கேள்வி: இ. வீ. வெ. சத்யநாராயணா - திரைப்பட வாழ்க்கை பற்றி நீங்கள் என்ன அறிந்துள்ளீர்கள்?
பதில்: இவர், தனது ஆரம்ப நாட்களில் சென்னையில் பல சிரமங்களை எதிர்கொண்டார். திரைப்படங்கள் மீதான இவரது ஆர்வம், இடைவிடாத அணுகுமுறை, விடாமுயற்சி மற்றும் தொழில்துறையில் அதை பெரியதாக மாற்றுவதற்கான உறுதியானது பிரபல தயாரிப்பாளர் நவதா கிருட்டிணம் இராசுவின் கவனத்தை ஈர்த்தது, அவருடைய உதவியுடன் தேவதாசு கனகலாவுடன் ''ஓ இன்டி பாகவதம்'' என்ற படத்தின் உதவி இயக்குநராக சேர்ந்தார். பின்னர், இயக்குநர் சந்தியாலாவின் கீழ் சுமார் 8 ஆண்டுகள் பணியாற்றிய இவர், ''நாலுகு ஸ்தம்பலதா'' (1982), ''ரெண்டு ஜெல்லா சீதா'' (1983), ''நெலவங்கா'' (1983), ''ரெண்டு ரெல்லா'' ''ஆரு'' (1985), ''ஆஹா நா பெல்லாண்டா'' (1987) மற்றும் ''ஹை ஹை நாயக்கா'' (1989). ''இந்திரன் சந்திரன்'' போன்ற படத்தின் இணை இயக்குநராகவும் பணியாற்றினார். ஒரு இயக்குநராக அறிமுகமான ''செவ்விலோ பூவு'' ஒரு பெரிய தோல்வியாக இருந்தது. இவர் மிகவும் மனச்சோர்வடைந்தார். இவர் திரைத்துறையை விட்டு வெளியேற நினைத்தார். ஆனால் அனைத்து மையங்களிலும் வெற்றிகரமாக திரையிடப்பட்ட ''பிரேம கைதி'' என்ற படத்தை இயக்க தயாரிப்பாளர் டி. ராமா நாயுடு இவருக்கு வாய்ப்பு அளித்தபோது இவரது விதி மாறியது. இவர் தனது குருவான சந்தியாலாவின் பாதையை பின்பற்றி வெற்றிகரமான நகைச்சுவை திரைப்படங்களை உருவாக்கினார். நகைச்சுவை வகையின் இவரது முதல் படம் ''அப்புலா அப்பாராவ்'', அதைத் தொடர்ந்து ''ஆ ஒக்கட்டி அதக்கு'' மற்றும் ''ஜம்பா லக்கிடி பம்பா'' . இவர் குடும்ப உணர்வு படங்களையும் இயக்கியுள்ளார், அவற்றில் மிக முக்கியமானது 1994 ஆம் ஆண்டில் பெரிய வெற்றிப் பெற்ற படமான ''ஆமே'', சிறீகாந்த்தும், சிவரஞ்சனி (நடிகை) நடித்திருந்தனர். ''ஹலோ பிரதர், அல்லுடா மஜாகா, இன்டிலோ இல்லாலு வன்டிண்ட்லோ பிரியுராலு, கோப்பிந்தி அல்லுடு, வராசுடு'' போன்ற திரைப்படங்களையும் இயக்கியுள்ளார். மேலும் அமிதாப் பச்சன், சௌந்தர்யா நடித்த "சூரியவம்சம்" என்ற இந்தித் திரைப்படத்தையும் இயக்கியுள்ளார். இவர் விமர்சன ரீதியாக பாராட்டப்பட்ட ''தாலி'', ''கன்யாதானம்'' , ''அம்மோ ! ஒகாடோ தாரீகு'' போன்ற திரைப்படங்களையும் இயக்கியுள்ளார். தனது வாழ்க்கையின் கடைசி காலத்தில், தனது மகன்களுடன் முக்கிய திரைப்படங்களில் பெரும்பாலான திரைப்படங்களை இயக்கியுள்ளார். இவரது இளைய மகன் அல்லரி நரேஷ் தெலுங்குத் துறையுலகில் நன்கு அறியப்பட்ட நகைச்சுவை நாயகனாக இருக்கிறார். ''சாலா பாகுந்தி'' படத்துடன் 'ஈ.வி.வி சினிமா' என்ற பதாகையின் கீழ் வெற்றிகரமான தயாரிப்புக்கு திரும்பினார். இவர் தனது திரைப்படங்களுக்கு பெயரிடுவதில் சிறப்பு கவனம் செலுத்துவதாக அறியப்பட்டது. இவரது மூத்த மகன் ஆரிய ராஜேஷ், ''ஹாய்'', ''சொந்தம்'', ''லீலா மஹால் சென்டர்'', ''அனுமனஸ்பாதம்'', ''எவடி கோலா வாடித்தி'' போன்ற திரைப்படங்களில் நடித்திருந்தார். இவரது ஆமே படத்திற்காக 1994 ஆம் ஆண்டு நந்தி விருது வழங்கப்பட்டது.